Tänään unohdamme menneet.
Tulossa: pariskunta katuu avioliittoaan.
Mies sanoo: "Ei enempää".
Kuulemme kuinka vähentää murheita avioliitossa.
Nämä ja paljon muutakin Käännekohdassa.
KÄÄNNEKOHTA Ennen avioitumista
Tervetuloa Käännekohtaan.
Gary Chapman on arvostettu avioliittoasiantuntija, -
mutta hänkin olisi halunnut tietää joitain asioita ennen avioliittoa.
Hän kertoi meille katumuksistaan.
On järkyttävää, että asiantuntijalla on katumuksia -
avioliittoa edeltävältä ajalta.
Olin myös hämmästynyt, sillä hän katui kahtatoista asiaa.
Kysyn aina yli 20 vuotta aviossa olevilta päätekijöitä menestykseen.
Gary Chapmanin jakamat asiat olivat hyvin yllättäviä.
Keskustelin hiljattain hänen kanssaan hänen kirjastaan.
Miksi avioerot valtaavat maailmaa yhä enenevissä määrin?
Osasyy on, että avioliittoon ei valmistauduta.
Kulttuurimme kertoo rakkauden tuovan ikuisen onnen.
Useimmat ovat rakastuneita, mutteivät valmistaudu avioliittoon.
Useimmat ajattelevat kaiken toimivan ilman valmisteluja.
Jos käyttäisimme yhtä paljon aikaa avioliiton valmisteluun, -
kuin kutsumuksiimme, ehkä avioliitot olisivat parempia.
Monet ongelmat johtuvat siitä, että avioliittoon ei valmistauduta.
Moni on sanonut naineensa väärän henkilön, -
tai puoliso on muuttunut.
Onko todella kyse tästä, vai näkemysten muuttumisesta?
Me kaikki muutumme, mutta se ei tuhoa avioliittoa.
Jos tiedämme kuinka toimia muutoksissa, -
voimme saada hyvän avioliiton.
Lähes kaikki ajattelevat naineensa väärän henkilön vaikeina hetkinä.
Minäkin ajattelin niin, -
vaikka olin rukoillut, etten naisi väärää henkilöä.
Syytin Jumalaa, sillä olin pyytänyt Häneltä johdatusta.
Ajatus väärän ihmisen naimisesta on tavallista vaikeina hetkinä.
Todellisuudessa emme ole oppineet samaistumaan aviopuolisoomme.
Kerrot kirjassasi, että rakkaus yksin ei riitä.
Miksi se ei riitä?
Rakastumisen kokemus kestää keskimäärin kaksi vuotta.
En haluaisi tuottaa pettymystä, mutta lopulta huuma hälvenee.
Rakkaus yksin ei riitä.
Naimmepa kenet tahansa, huuma hälvenee.
Jopa pitkä seurustelu ennen avioliittoa hälventää huuman.
Näin ollen, yksin rakkaus ei ole avioliiton perusta.
Mitä muuta tarvitaan?
Romanttisella rakkaudella on kaksi vaihetta.
Ensimmäinen on rakastumisen kokemus, joka on hieno asia.
Toinen vaihe on paljon aikomuksellisempi.
Siihen liittyy 5 rakkauden kieltä.
Se miten koet olevasi rakastettu, -
ei välttämättä toimi puolisosi tapauksessa.
Puolison rakkauden kieli tulee oppia, ja sitä tulee puhua, -
jos aiotaan pitää tunteellinen rakkaus elossa.
Oikea kieli säilyttää rakkauden.
Miksi avioliitot alkavat hajota, -
kun huomaamme, että meillä ei olekaan kovin paljon yhteistä?
Suosittelen luonnetestiä ennen avioliittoa.
On iltavirkkuja ja aamuvirkkuja.
Haaveilin romanttisista aamiaisista tulevan vaimoni kanssa.
Näin tilanteen sieluni silmin.
Avioitumisen jälkeen selvisi, että vaimoni ei harrasta aamuja.
Hän kyllä nousee sängystä, mutta ei ole hereillä.
Luonteenpiirteitä on monenlaisia.
Jotkut ovat hyvin siistejä, ja jotkut elävät sotkussa.
Tällaiset asiat voidaan selvittää ennen avioliittoa.
Niitä tulee työstää, jotta ne eivät tule yllätyksenä.
Voiko täysin erilaisilla ihmisillä olla menestyvä suhde?
Kyllä.
Jokainen ihminen on erilainen.
Emme nai täysin samanlaista ihmistä.
Ongelma on, että haluamme toisesta kaltaisemme.
Näin ei tule tapahtumaan, sillä olemme ainutlaatuisia.
Meidän tulee oppia selviämään eroavaisuuksien kanssa.
Minkä asian kanssa parit kamppailevat eniten?
Monet eivät osaa pyytää anteeksi.
Anteeksipyynnön ei ymmärretä olevan enemmän kuin yhtä kieltä.
Loukatessaan vaimoaan aviomies sanoo olevansa pahoillaan.
Hän luulee pyytäneensä anteeksi, mutta vaimolle se ei riitä.
Hän haluaa kuulla miehen suusta hänen tehneensä väärin.
Anteeksipyytäminen on helpompaa, kuin sanoa olleensa väärässä.
Ihmisillä on eri tapoja pyytää anteeksi.
Meidän tulee oppia pyytämään anteeksi loukattuamme toista.
Me oletamme anteeksipyyntömme olevan paras tapa pyytää anteeksi.
Ymmärtämättä toisiamme kyseenalaistamme vilpittömyyden, -
ja meidän on vaikea antaa anteeksi.
Avioliitto ei ole toimiva, jos ei opita antamaan anteeksi.
Seurustellessa opimme tuntemaan toisemme.
Kirjani valmistaa pareja avioliittoon.
Me opimme vaikeimman kautta, -
ja siksi koen myötätuntoa avioituvia pareja kohtaan.
Matkani olisi ollut paljon helpompaa kirjani ohjeiden avulla.
Vaikutit järkyttyneeltä kuullessasi että rakkaus yksin ei riitä.
Olin aina kuvitellut tapaavani Prinssi Rohkean, -
ja olevani ikuisesti rakastunut.
Mikä on mielestäsi keskeistä avioliitossa luettuasi kirjan?
Ehkä selvimmin esille nousi perheen ja kasvatuksen vaikutus.
Nainen voi verrata miehensä käytöstä isänsä käytökseen.
Mies taas voi verrata vaimonsa käytöstä äitinsä käytökseen.
He saattavat nähdä eriäväisyydet negatiivisina.
Nämä ovat tärkeitä asioita.
Tauon jälkeen näemme, kuinka avioliittoaan katunut pari selvisi.
"Niin ei siis istuttaja ole mitään, eikä kastelijakaan, -
vaan Jumala, joka kasvun antaa." 1 Kor. 3:7
"Sillä niin kuin maa tuottaa kasvunsa -
ja niin kuin kasvitarha saa siemenkylvönsä versomaan, -
niin saattaa Herra versomaan vanhurskauden -
ja kiitoksen kaikkien kansojen nähden." Jes. 61:11
Jeffreyn ja Rachelin avioliitto uhkasi päättyä ennen aikojaan.
Heidän suhde oli tuomittu, mutta jokin muutti asiat täysin.
Olin kokeillut kaikkia mahdollisia huumeita jo ennen lukiota.
Vedin hänet mukaan elämäntyyliini.
Tulin raskaaksi kahden vuoden ahkeran huumeiden käytön jälkeen.
Ei ollut mitään kosintaa,
vaan meidän piti mennä naimisiin raskauteni takia.
Se ei ollut sitä, mitä halusin elämältä.
Olin taipuvainen syyttämään häntä.
Olin hyvin masentunut, erityisesti poikamme syntymän jälkeen.
Myöhemmin saimme tyttövauvan.
Hoidin lapsia kotona, ja käytin samaan aikaan reseptilääkkeitä.
Sellaista avioliittoa ei haluaisi lastensa näkevän.
En tiennyt hänen käyttävän niin paljon kipulääkkeitä.
Olin vain vihainen ja ärsyyntynyt koko ajan.
Masennuksen ja onnen etsimisen seurauksena aloitin salasuhteen.
Löysin sen kautta jotain, mitä luulin etsiväni.
Tiesin jotain olevan meneillään.
Minulla oli tuolloin tunnepohjainen suhde työkaverini kanssa.
Teimme omat juttumme, ja tulimme kotiin vain nukkumaan yhdessä.
Hän oli uhkaillut lähteä ja ottaa avioeron.
Oli rankkaa nähdä eropaperit, sillä se teki tilanteesta todellisen.
En välittänyt enää mistään.
Aloin käyttää oksikodonia ja kokaiinia uudelleen.
Luovutin huoltajuuden hänelle.
Menetin työni ja lapset, enkä kyennyt maksamaan asumiskuluja.
Menetin kaiken.
VUONNA 2008, RACHEL ALOITTI KUNTOUTUKSEN.
Minulla oli hyvin vaikeaa, sillä en voinut puhua lasten kanssa.
Koin ruumiillista kipua, koska ikävöin heitä niin paljon.
Minun piti käsitellä kaikki tekoni, jotta parantuisin.
Sain mahdollisuuden viedä kaiken Herralle.
Pyysin Häneltä apua, -
sillä en voisi itse pelastaa itseäni kaikesta tuhosta.
Jumala halusi suhteen minun ja Hänen välilleen, -
jotta voisin olla Hänen kutsumuksensa mukainen henkilö.
Se oli kaikki mitä tarvitsin.
Vain Jeesus pystyi korjaamaan elämäni.
6 KK MYÖHEMMIN RACHEL LÄPÄISI KUNTOUTUKSEN.
Sain nähdä lapsia alussa hyvin harvoin, -
sillä Jeffrey vierasti tilannetta.
Halusin rynnätä kotiin ja näyttää, kuinka olin muuttunut, -
mutta Jumalan piti ensin valmistaa heitä siihen.
Olin alkanut käydä jälleen seurakunnassa vanhempieni kanssa.
Pyysin Jumalalta anteeksi tekojani.
Jumala avasi silmäni näkemään, että Kristus kuoli puolestani.
Ajattelin kuinka voisin olla katkera Rachelia kohtaan?
Aloin kuvitella perheemme jälleen yhdessä.
Olin siskoni ja äitini kanssa päivällisellä äitienpäivänä.
Huoltajuudettomuudesta huolimatta juhlin tulevaa äitiyttäni.
Näin Jeffreyn tulevan kulman takaa ja polvistuvan eteeni.
Hän sanoi, että olemme loukanneet toisiamme eri tavoin, -
mutta hän antaa minulle anteeksi.
Hän kysyi, haluaisinko mennä heidän kanssaan uudelleen naimisiin.
Näin kuinka innoissani lapset olivat, ja ajattelin, -
että tällä tavoin Jeesus toimii.
Nykyisen ja entisen avioliittomme ero on kuin yöllä ja päivällä.
Kaikki ei tapahtunut yhdessä yössä.
Tiedämme Jumalan voivan eheyttää mistä asiasta tahansa.
Kaikki on toisin.
Jos avioliittosi tuntuu toivottomalta, etsi Häntä, -
joka ainoana voi auttaa, ja joka haluaa eheyttää avioliittoja.
Hän on Jeesus, jolla on voima eheyttää.
Jeesuksen myötä toivoa on aina.
Jumala on enemmän kuin kyvykäs eheyttämään avioliittoja.
Jos avioliittosi on rikki, Jeesus voi korjata sen.
Tauon jälkeen rikollinen saa uuden suunnan elämälleen hautajaisissa.
"Jos ei nisun jyvä putoa maahan ja kuole, niin se jää yksin; -
mutta jos se kuolee, niin se tuottaa paljon hedelmää.
Joka elämäänsä rakastaa, -
kadottaa sen, mutta joka vihaa elämäänsä tässä maailmassa, -
hän on säilyttävä sen ian- kaikkiseen elämään.” Joh. 12:24-25
Ricky oli rikollinen ilman aikeita muuttua.
Katsottuaan hauta- arkkuun jokin muuttui.
Olipa kyseessä auto tai avoin autotallin ovi, -
rikoimme paikat ja otimme mitä halusimme.
Koin että itse Jumalakaan ei pysäyttäisi minua.
Ricky Christmas oli todellinen uhka yhteiskunnalle.
Ajattelin nauttivani niin kauan, kuin olen täällä.
Elin hetkessä.
Rickyn äiti kertoo, että hänen lapsuutensa oli ongelmallista.
Hänessä oli paljon vihaa.
Uskon hänen kapinoineen minua vastaan, -
sillä jouduin kasvattamaan hänet yksin.
Seurakunnassa Ricky oppi Jumalan rakastavan häntä.
Rakastin Jumalaa, mutta halusin kokea elämää.
Monet seurakunnassa olivat köyhiä.
He eivät kyenneet maksamaan laskujaan.
Laitoin jumalasuhteen tauolle, -
ja aloin etsiä mielestäni todellista elämää.
Etsinnän tuloksena Ricky päätyi jengin jäseneksi.
He kannattivat poliisien tappamista, useita naissuhteita, -
sekä huumeiden välitystä.
Jostainhan ruokarahat piti ansaita.
Vietimme aikaa yhdessä, ja lopulta ryhdyimme varkaiksi.
Olin vastuussa autojen stereoiden ja vanteiden varastamisesta.
Aloimme myös murtautua asuntoihin.
Meidän välinen siteemme oli todellisempi kuin veljieni kanssa.
Ricky lopetti koulunkäynnin jengin terrorisoidessa naapurustoa.
Äiti ei koskaan luopunut toivosta.
Rukoilin paljon hänen puolestaan.
Tiesin Jumalan varjelevan hänet ja tuovan hänet takaisin.
Rukoukset eivät tuntuneet toimivan, -
kunnes erään kerran Rickyn hyvä ystävä pidätettiin.
Hän kuoli vankileirillä.
Hänellä oli tytär, joka itki arkun reunalla.
Katsoin ystävääni ja ajattelin, että näinkö kaikki päättyy?
Näin itseni arkussa, sillä tein samoja tekoja kuin hän.
En halunnut samaa kohtaloa.
Jumala sanoi minulle käyvän samoin, jos en muuttuisi.
Kuolisin tai joutuisin vankilaan.
Muutoksen aika oli tullut.
Jättäydyin kaveripiiristäni ja aloin etsiä Jumalaa.
Tiesin Hänen olevan todellinen.
Kaduin syntejäni ja pyysin Jumalalta anteeksi.
Annoin elämäni Herralle.
Ricky jätti jengin, sai työpaikan ja alkoi käydä seurakunnassa.
Ricky tietää, että ilman Jeesusta hän olisi tuhon oma.
Tajusin Jeesuksen olevan kaikki mitä tarvitsen.
Ymmärsin että Hänen tuoma rauha ja ilo oli parempaa, -
kuin hetkellinen huvi, joka veisi minut vankilaan.
Rickyn äiti uskoo rukousten tuoneen muutoksen.
Jumala vastaa rukouksiin.
Näin hänessä muutoksen.
Jumala suojeli häntä ja toi hänet takaisin.
Se on mahtavaa. Annan kunnian Jumalalle.
Hän ei koskaan hyljännyt minua.
Suhteemme vahvistui, enkä ole enää kaduilla käyttämässä huumeita.
Aloimme viettää aikaa yhdessä, ja nyt hänellä on lastenlapsiakin.
Tänään Ricky auttaa muita välttymään vääriltä valinnoilta.
Katsoessani taakseni kiitän Jumalaa siitä, -
että hän rakasti ja suojeli minua, vaikka olin omilla teilläni.
Kaikesta aiheuttamastani sotkusta huolimatta, -
Hän halusi minut takaisin.
Se on hämmästyttävää.
Ehkä elämä haastaa sinua laittamaan Jumalan tauolle.
Ehkä olet päättänyt elää tuhoisaa ja vihantäyteistä elämää.
Jumala ei ole kuitenkaan laittanut sinua tauolle.
Hän välittää sinusta ja kurottaa kätensä sinua kohti.
"Minä otan tänä päivänä taivaan ja maan todistajiksi teitä vastaan, -
että minä olen pannut sinun eteesi elämän ja kuoleman, -
siunauksen ja kirouksen. Niin valitse siis elämä, -
että sinä ja sinun jälkeläisesi eläisitte." 5. Moos. 30:19
Valitset Jumalan tarjoaman elämän ottamalla Jeesuksen vastaan.
Kutsutaan Jeesus yhdessä sisään rukouksen kautta.
Jumala, minä valitsen elämän.
Nykyinen elämäni on sekasortoa, joka satuttaa itseäni ja muita.
Menen nukkumaan onnettomana ja masentuneena.
Jeesus, kuulin että voit muuttaa minut ja tuoda rauhan.
Tule elämääni, ja hyväksy minut sellaisena kuin olen.
Muuta minut, kotini ja tulevaisuuteni.
Tarvitsen sinua nyt, aamen.
Jos rukoilit kanssani, haluamme kuulla sinusta.
Tauon jälkeen lantioita liikuttavaa musiikkia.
"Hän peittää pilvillä taivaan ja valmistaa sateen maalle.
Herra mielistyy niihin, jotka häntä pelkäävät, -
jotka panevat toivonsa hänen armoonsa.” Ps. 147:8,11
Aikamme on lopussa, mutta kutsun sinut vierailemaan kotisivuillamme.
Voit innoittua lisää ja antaa palautetta.
Voit myös tykätä meistä facebookissa.
Kuunnellaan musiikkia elävästä Jumalasta.
Näkemiin ja siunausta.
NEWSBOYS "Jumala ei ole kuollut"
Räjähtäköön rakkaus saaden kuolleet virkoamaan.
Kokekoon rohkea rakkaus vallankumouksen.
Räjähtäköön rakkaus saaden kuolleet virkoamaan.
Tuokoon rohkea rakkaus vallankumouksen.
Olen eksynyt vapauteesi.
Tulen selviytymään tässä maailmassa.
Jumalani ei ole kuollut, vaan Hän todella elää.
Hän elää sisälläni ärjyen kuin leijona.
Hän ärjyy kuin leijona.
Nouskoon toivo ja kätkeköön pimeyden.
Uskoni on kuollut - tarvitsen ylösnousemusta.
Olen eksynyt vapauteesi.
Tulen selviytymään tässä maailmassa.
Jumalani ei ole kuollut, vaan Hän todella elää.
Hän elää sisälläni ärjyen kuin leijona.
Hän ärjyy kuin leijona.
Suomennos: Antti Malvisto